Esa diva

«**Esa diva**»  (norsk omsetjing: 'Den divaen') er ein song av den spanske songaren , skriven av ho sjølv saman med Alberto Fuentes Lorite. Songen vart gjeven ut 20. desember 2024 og produsert av Joy Deb, Peter Boström og Thomas G:son. Songen deltok i *Benidorm Fest 2025*, som han til slutt vann, og vart dermed det spanske bidraget i Eurovision Song Contest 2025. Ein fornya versjon av songen, produsert av Eighty4, Rick Parkhouse, George Tizzard og Guillem Vila Borràs, vart gjeven ut 13. mars 2025, saman med ein tilhøyrande musikkvideo regissert av Mario Ruiz.

## Bakgrunn
«Esa diva» vart skriven av Melody og Alberto Fuentes Lorite. Den opphavlege versjonen vart produsert av Joy Deb, Peter Boström og Thomas G:son.
### Foryna versjon og musikkvideo
Ein fornya versjon av «Esa diva», produsert av Eighty4, Rick Parkhouse, George Tizzard og Guillem Vila Borràs, vart gjeven ut 13. mars 2025, saman med ein tilhøyrande musikkvideo regissert av Mario Ruiz.
### Symfonisk versjon
Ein symfonisk versjon av «Esa diva», arrangert og orkestrert av Borja Arias, og framført av Melody saman med RTVE sitt symfoniorkester og kor, dirigert av Raúl Benavent ved Teatro Monumental i Madrid, vart gjeven ut 1. april 2025.
## Eurovision Song Contest 2025
### Benidorm Fest 2025
Radiotelevisión Española (RTVE) organiserte ein konkurranse med 16 bidrag, Benidorm Fest 2025, den fjerde utgåva av arrangementet, for å velja sitt bidrag til Eurovision Song Contest 2025. Konkurransen bestod av to semifinalar med åtte songar i kvar, der dei fire beste songane frå kvar semifinale gjekk vidare til finalen. Resultata frå kvar sending vart avgjorde gjennom ei kombinasjon av folketelevotering, røysting via mobilapp og ei fagjury. Desse kategoriane utgjorde høvesvis 25 %, 25 % og 50 % av den totale røystinga.

RTVE kunngjorde «Esa diva» som eit av bidraga i utveljinga 12. november 2024, og songen vart gjeven ut 20. desember 2024. Han vart plassert i den andre semifinalen, der han vart trekt til å opptre sist. Den 30. januar 2025 kvalifiserte han seg frå semifinalen etter å ha enda i øvre halvdel både hos juryen og publikum. Den 1. februar 2025 vart «Esa diva» framført sist i finalen og vann konkurransen etter å ha fått fyrsteplass i sjåaravrøystinga og tredjeplass hos juryen. Som følgje av dette vart «Esa diva» det spanske bidraget i Eurovision Song Contest 2025.

### I Eurovision Song Contest
Eurovision Song Contest 2025 fann stad i St. Jakobshalle i Basel i Sveits, og bestod av to semifinalar haldne høvesvis 13. og 15. mai, i tillegg til finalen 17. mai 2025. Sidan Spania er medlem av «dei fem store landa», var «Esa diva» direktekvalifisert til finalen. I finalen enda songen på ein 24. plass av 26 deltakande bidrag, med 37 poeng.

## Kommersiell mottaking
«Esa diva» debuterte på 29. plass på dei offisielle musikklistene i Spania etter sigeren i *Benidorm Fest*. Songen fekk meir merksemd etter framføringa i Eurovision og klatra til 22. plass etter den fyrste semifinalen 13. mai. Veka etter steig han heilt til 2. plass, styrkt av eksponeringa frå finalen 17. mai.

Internasjonalt fekk «Esa diva» òg moderat suksess: han nådde 47. plass i Finland, 53. plass i Litauen, 40. plass i Sveits, 53. plass i Hellas og 5. plass på Sverige si Heatseeker-liste. I Storbritannia gjekk han inn på 62. plass på Singles Downloads Chart og 65. plass på Singles Sales Chart. I Estland var songen den 51. mest strøymde songen på Spotify veka 22. mai 2025. Songen gjekk òg inn på «Spain Songs»-lista publisert av *[[Billboard]]* på 24. plass, noko som gjorde han til Melody sin fyrste song på ei *Billboard*-liste sidan hiten «De pata negra» frå 2001. Veka etter steig songen og nådde ein toppnotering på 2. plass. Songen vart òg sertifisert til gull i Spania.

## Listeplasseringar

## Merknadar

## Kjelder

**Denne artikkelen bygger på «[[:nb:Esa diva|Esa diva]]» frå , den 17. desember 2025.*